Omkring klokken 11.30 røvede en maskeret mand Øster Brønderslev Sparekasse i Brønderslev. Manden kom ind med et gevær i banken og truede personalet til at udlevere penge. Herefter låste han personalet inde i en bankboks. Han puttede pengene i en sort skuldertaske og flygtede i østlig retning på en sort PGO-scooter uden nummerplade. Det oplyser vagtchef ved Nordjyllands Poul Badsberg. Nordjyllands Politi har fundet geværet i et blomsterbed uden for banken. De har desuden også fundet den sorte knallert. Politiet har i øjeblikket 14 patruljer ude efter manden, der muligvis begik røveriet sammen med en medgerningsmand.

Opsummering:
Mand i fyrrerne truede sig til penge - politiet jagter røveren <b> Opdateret kl. 14.49 </b>